OzLabs/hebrew-wiki-articles huggingface dataset:
Build a Bitch

Build a Bitch הוא סינגל הבכורה של אושיית הרשת והזמרת הפיליפינית-אמריקאית בלה פורץ'. השיר יצא לאור ב-14 במאי 2021, על ידי חברת התקליטים וורנר רקורדס, כסינגל הבכורה שלה מתוך המיני-אלבום Dolls.<ref name=":0"></ref>

==רקע וכתיבה==
בעקבות הצלחתה ברשתות החברתיות, חתמה פורץ' על חוזה בחברת התקליטים וורנר רקורדס. "אני מרגישה שמצאתי את משפחתי וחלק מהמשפחה ההיא היא החברה", אמרה פורץ' על חתימתה בוורנר בהצהרה לבילבורד. "כשחיפשתי כמה מהאמנים שהיו הכי חשובים עבורי מבחינה מוזיקלית כמו פרינס, דואה ליפה ומדונה, הבנתי שוורנר עזרה לכל האנשים האלו בדרך. אז אני מאוד מתכבדת שיש לי משפחה שנתנה לי הזדמנות ומאמינה בי".<ref name="auto1"></ref> פורץ' הוסיפה, "אני שרה וכותבת שירים כל חיי אבל להרכיב משהו מיוחד בצורה כזו ולקבל את ההזדמנות הזו… זה משהו שאעשה לנצח. תהיה אסיר תודה על זה. זו רק ההתחלה".<ref name="auto1" /> נאמר כי היא מספקת את "המותג הדינמי והמגוון של דארק פופ ".<ref name="auto2"></ref>

==ביקורות==
נכתב על ידי האטי קולינס מווג כי השיר "מדגים את כישרונה המוזיקלי המולד ואת שאיפותה כאמנית" של פורץ', ו"מפרק בזריזות את סטנדרטי היופי הבלתי אפשריים שאנו נתונים אליהם", וצוין גם שהשיר "קליט להפליא, ובאופן לא מפתיע, להיט בטיקטוק".<ref></ref>

==וידאו קליפ==
לצד הסינגל יצא וידאו קליפ שבוים חזותית על ידי אנדרו דונו ויצירתית על ידי סאב ארבן. בקליפ פורץ' מובילה מהפכה נגד חנות בה גברים יכולים לבחור תכונות ליצירת הבנות האידיאליות שלהם, בדומה לסדנת Build-A-Bear , ובסופו של דבר שורפת את החנות.<ref name=":0" />

==הצלחה מסחרית==
השיר הגיע לראשונה למקום ה-147 במצעד העולמי של ספוטיפיי עם 899 אלף השמעות.<ref></ref> נכון ל-4 במרץ 2022, הווידאו קליפ של השיר צבר כ-370 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| זהב
| 40,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|14 במאי 2021
|סטרימינג • הורדה דיגיטלית
|וורנר
|<ref></ref>
|-
|}

==קישורים חיצוניים==

==הערות שוליים==

קטגוריה:שירי 2021
קטגוריה:סינגלי בכורה מ-2021
קטגוריה:שירי בלה פורץ'
קטגוריה:שירים באנגלית
קטגוריה:שירים שנכתבו על ידי בלה פורץ'
קטגוריה:שירי זהב בקנדה
קטגוריה:סינגלים בהוצאת וורנר רקורדס
עמי אזולאי

עמי אזולאי (נולד ב-17 בינואר 1976) הוא כדורגלן עבר ישראלי, ששיחק בעמדת הבלם.

==קריירה==
אזולאי התחיל את הקריירה שלו במחלקת הנוער של מכבי חיפה. בקיץ , אזולאי חתם במכבי עפולה מליגה א' צפון, אז הליגה השלישית וכעבור שנה הצטרף להפועל מגדל העמק.

בקיץ , אזולאי חתם בהפועל בית שאן מהליגה הראשונה. בקיץ , אזולאי חתם בהפועל חיפה. ב-20 ביוני 1998, אזולאי ערך את הופעת הבכורה שלו בקבוצה בהפסד 1–3 לנציונל בוקרשט במסגרת גביע האינטרטוטו. אזולאי היה שותף לזכייה של המועדון באליפות הראשונה בתולדותיו, שהושגה בעונתו הראשונה במועדון.

בקיץ , אזולאי חתם בהפועל פתח תקווה, בה התאחד עם אלי גוטמן שאימן אותו בהפועל חיפה. ב-22 בדצמבר 2001, אזולאי הורחק במשחק הדרבי בו הפסידה הפועל 0–1. בסיום העונה, אזולאי חזר להפועל חיפה שירדה עונה קודם לכן לליגה הלאומית.

בקיץ , אזולאי חזר לליגת העל כאשר חתם בבני יהודה.

בקיץ , אזולאי חתם בהפועל נצרת עילית, בה שיחק שלוש שנים.

בקיץ , אזולאי חתם בהפועל עפולה, בה שיחק 4 שנים אחריהן חתם בבית"ר עפולה.

ב-16 במרץ 2012, אזולאי פרש מכדורגל.

==תארים==
; הפועל חיפה
גביע הטוטו הפועל חיפה 
*הליגה הראשונה: 1998/1999

==קישורים חיצוניים==

*[https://hpt.co.il/?ShowPlayer=AmiAzulai פרופיל], באתר מוזיאון הפועל פתח תקווה

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:עפולה: כדורגלנים
קטגוריה:כדורגלני הפועל מגדל העמק
קטגוריה:כדורגלני הפועל בית שאן
קטגוריה:כדורגלני הפועל חיפה
קטגוריה:כדורגלני הפועל פתח תקווה
קטגוריה:כדורגלני בני יהודה תל אביב
קטגוריה:כדורגלני הפועל נוף הגליל
קטגוריה:כדורגלני הפועל עפולה
קטגוריה:ישראלים שנולדו ב-1976
אנטואן פלמונדו

אנטואן פלמונדו (בצרפתית: Antoine Plamondon : בערך 1804–1895) היה אמן קנדי בקוויבק, שצייר בעיקר דיוקנאות ודימויים דתיים, שהוזמנו בעיקר על ידי כנסיות בעיר קוויבק וסביבתה.

== ביוגרפיה ==
פלמונדו נולד בשנת 1804 (או 1802) בל'אנסיין-לורט, קוויבק, בנם של חנווני הכפר ואשתו. הוא למד בבית ספר בסנט-רוך, פרבר של קוויבק סיטי, ולאחר מכן למד אצל ג'וזף לגארה (1795–1855), משחזר תמונות וצייר חובב.<ref>R. H. Hubbard, Antoine Plamondon / 1802-1895, Théophile Hamel / 1817-170. Two Painters of Quebec / Deux Peintres de Québec (Ottawa: National Gallery of Canada, 1970), pp. 14-15.</ref>

בשנת 1826, בגיל 22, נסע פלמונדו לפריז, שם למד אצל ציירים קלאסיים כמו פולן גארה (1783–1855).

בשנת 1830, לאחר מהפכת יולי, חזר פלמונדו מצרפת לקוויבק. הוא התמחה בדיוקנאות. הוא גם עשה ציורים דתיים (שהוזמנו על ידי כנסיות ומסדרים דתיים שונים ברחבי העיר קוויבק), שבדרך כלל התבססו על תחריטים של הציירים המאסטרים הוותיקים באירופה, מנהג נפוץ בקרב אמנים בני זמנו. עבודת הדיוקנאות שלו הייתה בולטת בסגנונו המלא, ובייצוג סגנון הלבוש.

בשנת 1850 עבר פלמונדו למחוז בנויוויל ליד נהר סנט לורנס, עם אמו, אחיו ואחותו. הוא חי שם עד שנות ה -90 של המאה ה-19. חלק ניכר מעבודותיו בתקופה זו היו ציורים דתיים, העתקים של המאסטרים הוותיקים, שהוזמנו על ידי כנסיות מקומיות. הדיוקן העצמי של פלמונדו משנת 1882 היה ככל הנראה יצירתו האחרונה.

הוא הפך לחבר באקדמיה המלכותית לאמנויות.

== חיים אישיים ==
פלמונדו מעולם לא התחתן. הוא היה מונרכיסט לכל החיים ותמך במפלגה השמרנית, ידידם של סר ג'ורג' אטיין קרטייה וסר אטיין טאצ'ה. הוא מחה עם השמרנים על הוצאתו להורג לואי ריאל של אינדיאני יליד אמריקה, בשנת 1885 שנלחם למען זכויות אנשיו בקנדה. הוא היה מקבוצת מטיס שהוכרה כלאום מקורי על ידי הממשלה הלאומית.

פלמונדו נפטר בנויוויל בשנת 1895.

== גלריה ==
<gallery mode="packed" heights="170">
Image:Plamondon Mgr Joseph Signay.jpg|

Image:John Redpath.jpg|

Image:Plamondon Mme Joseph Laurin.jpg|

Image:Plamondon Soeur Saint-Alphonse.jpg|

Image:Bourgeoys.jpg|

Image:Plamondon Pigeon Hunt.jpg|
</gallery>
== קישורים חיצוניים ==

== הערות שוליים ==

קטגוריה:ציירים קנדים
קטגוריה:ילידי 1804
קטגוריה:נפטרים ב-1895
סאליו סיס

סאליו סיס (בצרפתית: Saliou Ciss; נולד ב-15 בספטמבר 1989) הוא כדורגלן סנגלי המשחק בעמדת המגן השמאלי.

==קריירת מועדונים==
סיס התחיל את הקריירה שלו במחלקת הנוער של דיאמברס. לקראת עונת , סיס חתם לחמש שנים בטרומסה מליגת העל הנורווגית. ב-5 במאי 2010, סיס ערך את הופעת הבכורה שלו בקבוצה במשחק הליגה נגד בראן.

ב-26 באוגוסט 2013, סיס חתם בוואלנסיין מליגת העל הצרפתית, ששילמה תמורתו 500 אלף אירו.

ביולי , סיס חתם באנז'ה, אליה הצטרף בהעברה חופשית. בינואר , סיס הושאל לוולאנסין עד לסיום העונה, דבר אשר קרה גם בינואר .

ב-2 בספטמבר 2019, סיס חתם בנאנסי.

==קריירה בינלאומית==
ב-14 בנובמבר 2012, סיס ערך את הופעת הבכורה שלו בנבחרת סנגל בתיקו 1-1 נגד .

סיס, השתתף עם הנבחרת בגביע אפריקה לאומות 2017 וגביע אפריקה לאומות 2019. הוא אף נכלל בסגל הנבחרת לקראת מונדיאל 2018, אך נפצע בסמיכות לתחלית המונדיאל ושוחרר מהסגל.

==קישורים חיצוניים==

קטגוריה:כדורגלנים סנגלים
קטגוריה:מגני כדורגל סנגלים
קטגוריה:קשרי כדורגל סנגלים
קטגוריה:דקר: כדורגלנים
קטגוריה:כדורגלני טרומסה
קטגוריה:כדורגלני ואלנסיין
קטגוריה:כדורגלני אנז'ה
קטגוריה:כדורגלני נאנסי
קטגוריה:כדורגלני נבחרת סנגל
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:ספורטאים זרים בנורווגיה
קטגוריה:ספורטאים סנגלים בצרפת
קטגוריה:סנגלים שנולדו ב-1989
בית של תורה

בית של תורה הוא מושג יסוד בחינוך החרדי, המבטא מתן חשיבות ללימוד תורה בראש סולם הערכים המשפחתי.

==רקע==
עולם התורה הליטאי מבוסס על חינוך מגיל צעיר למקם את לימוד התורה – בעיקר של האב במסגרת הכולל – במרכז החינוך בבית.

בחדר מחנכים ללימוד התורה בכל שעות היום ולוויתור על הנאות העולם למען זה. גם בסמינרים החרדיים מחנכים את הבנות להשקיע את כל כוחם לטובת לימוד התורה של הבעל. בנות הסמינר ברובם המכריע, בהגיען לשידוכים, מחפשות רק בחורים שמצהירים על כך שילמדו במשך חייהם ואינם מתכננים לצאת לשוק העבודה.

בסמינרים טבעו את המושג "בית של תורה" לתאר בית שמושתת על לימוד תורה ושבשביל לימוד התורה מוכנים כולם למסור את הנאתם האישית ואת רווחתם הכלכלית למען מטרה זו.

==ראו גם==
* עולם התורה

== קישורים חיצוניים ==

* 

קטגוריה:מצוות תלמוד תורה
Da Da Dam

Da Da Dam היא בלדה, שבוצעה על ידי פראדייז אוסקר באירוויזיון 2011 עמו יצג את פינלנד.

השיר מספר סיפור על ילד בשם פיטר שמחליט לנקוט עמדה כדי לנסות להציל את כדור הארץ, מתעלם מכל העולם, וממשיך להתמיד. זהו הסינגל הראשון מתוך אלבום הבכורה של אוסקר שנקרא Sunday Songs.

הקליפ לשיר הועלה ליוטיוב ב-20 באפריל 2011.<ref></ref>

השיר השתתף באירוויזיון 2011 שנערך בגרמניה, השיר סיים במקום השלישי בשלב חצי הגמר, ובגמר, שנערך ב-10 במאי, סיים במקום ה-21 מתוך 25 שירים עם 57 נקודות.<ref></ref>
==קישורים חיצוניים==

== הערות שוליים ==

קטגוריה:שירי אירוויזיון 2011
קטגוריה:שירי פינלנד באירוויזיון
קטגוריה:פינלנד באירוויזיון
קטגוריה:שירי 2011
נעמה תבורי

נעמה תבורי (נולדה ב-5 בנובמבר 1973) היא רקדנית ישראלית.

==ביוגרפיה==
תבורי נולדה בקיבוץ אפיקים. היא בתה של יעל לנצט-תבורי, מנצחת מקהלת איחוד הקבוצות והקיבוצים. בת דודתה של אמה היא השחקנית בתיה לנצט.

בצבא שירתה כחובשת.

תבורי רקדה בלט והופיעה עם להקת המחול הקיבוצית. היא למדה ריקודים סלוניים בבית הספר של ארתור מאריי והתחרתה במספר תחרויות בסגנון.

זכתה בעונה השלישית של "רוקדים עם כוכבים", כשהייתה בת זוגו של רודריגו גונזלס. ב-2007 גם הייתה אחראית על הכוריאוגרפיה במופע "רוקדים בכיף", שהועלה בגני יהושע.

היא משמשת כמורה לריקוד.

==קישורים חיצוניים==

* 
* 

== הערות שוליים ==

קטגוריה:רקדניות ישראליות
קטגוריה:רקדנים סלוניים
קטגוריה:זוכי רוקדים עם כוכבים (ישראל)
קטגוריה:אפיקים (קיבוץ): אישים
קטגוריה:רקדנים ישראלים
קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:בוגרות תיכון בית ירח
קטגוריה:בוגרי תיכון בית ירח
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:ישראליות שנולדו ב-1973
קטגוריה:ישראלים שנולדו ב-1973
הית

הית (בערבית: هيت) היא עיר בעיראק במחוז אל-אנבאר, על שפתו הדרומית מערבית של הפרת, שבקרבתו נמצאים מחצבי מלח ואספלט. בימי התלמוד נקראה הית "איהי דקירא".

==היסטוריה==
===היסטוריה מוקדמת===
השומרים, השתמשו באספלט שנבע באזור הית לבניית בתים וזיגוראת, כמו גם לצורך ציפוי סירות. סרגון מאכד הקים בהית עיר שנקראה טוטול. בסביבות 1850 לפני הספירה נכבשה טוטול על ידי ממלכת אשנונה. בהמשך עבר האזור לשליטת הבבלים ולאחר מכן לידי האשורים. תגלת-פלאסר הראשון קבע את שם העיר כ"ארו" (Eru). לוחות מימי תוכולתי-נינורתה השני מתייחסות לעיר בשם "אטום" או "היטום" שמשמעותה אספלט.

ההיסטוריון היווני הקדום הרודוטוס (המאה ה-5 לפנה"ס, בתקופה הפרסית) קורא לעיר "איס".

===במאות הראשונות לספירה===
במאות הראשונות לספירה נקראה הית בשם דקירא. שם זה מופיע ברשימה של ערים בספר הגאוגרפיה של תלמי.

בתלמוד מוזכרת איהי דקירא בדברי רבי יוחנן כמציינת את הגבול שבין בבל ובין הנהרות:

במקום אחר מוזכרת איהי דקירא כנקודה שממנה וצפונה זורמת הפרת במסלולה הטבעי ולכן אפשר לברך עליה את ברכת עושה מעשה בראשית. אזכור נוסף, הפעם בשם "האי דקרא" כולל פסיקה של שמואל שחבית הנמצאת על נהר פרת אסורה אפילו אם נמצאה מול יישוב יהודי, מכיוון שייתכן שהגיעה עם זרימת הנהר מ"האי דקרא" במעלה הנהר.

ההיסטוריונים אמיאנוס מרקלינוס במאה הרביעית וזוסימוס במאה החמישית מזכירים את איהי דקירא כמקום עם שפע של תבואה שלידו נמצאים מחצבי מלח ואספלט.

בשנת 363 במהלך המלחמה יוליאנוס הכופר הרס את העיר ששוקמה תוך זמן קצר.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:עיראק: ערים
פולה אלסטר

פולה (פרלה) אלסטר(פולנית: Pola (Perla) Elster; 28 בנובמבר 1911 - 27 בספטמבר 1944) הייתה פעילה במחתרת היהודית שלחמה במרד ורשה וחברה מרכזית בתנועת פועלי ציון.
== קורות חייה ==
אלסטר, ילידת ורשה, הייתה תופרת במקצועה. בתקופה שבין מלחמות העולם הייתה פעילה בארגוני שמאל רדיקליים (החל מימי בית הספר התיכון) ובגלל פעולותיה נעצרה פעמיים (1929, 1933). היא הייתה חברה בארגון היהודי הלוחם בגטו ורשה. 

אלסטר שהייתה פעילה מרכזית בתנועות המחתרת הקימה בתי ספר לילדים, שפעלו במחתרת ומטבח שסיפק מזון לנזקקים בגטו. 

היא נשלחה על ידי תנועת המחתרת לערי ספר על מנת להשיג מידע ועיתונים שהודפסו במחתרת. 

בשנת 1943 נשלחה עם קבוצת יהודים לעבודות כפייה במחנה בפואניטובה ליד לובלין. בסיוע אנשי מחתרת הוברחה והסתתרה בצד הארי של ורשה, שם עסקה בסיוע לאנשי מחתרת ויהודים שהסתתרו מהנאצים. 

במרץ 1944 היא עמדה בראש המחלקה לענייני יהודים שהוקמה על ידי ה-NCR (יחד עם אברהם ברמן). היא נהרגה בעת הלחימה במרד ורשה. בשנת 1947 הוענק לה צלב גרונוואלד .
קברם של פולה אלסטר, הרש ברלינסקי ואליהו ארליך בבית העלמין היהודי בוורשה
היא נקברה בסמטה הראשית של בית הקברות היהודי בוורשה ברחוב אוקופובה (קטע 39) <ref>[http://cemetery.jewish.org.pl/id_48230/info/_Pola_Elster.html Grób Poli Elster] w bazie danych Cmentarza Żydowskiego przy ul. Okopowej w Warszawie.</ref> <ref></ref> . 

בשנת 1949 הופיעו בדפוס דפים מיומנה.

==ראו גם==
* ניוטה טייטלבוים

==לקריאה נוספת==
* בתיה דביר, השמיעיני קולך ונסו הצללים, ירושלים יד ושם, 2018, עמ' 235.

== הערות שוליים ==

קטגוריה:לוחמי הארגון היהודי הלוחם
קטגוריה:יהודים פולנים
קטגוריה:יהודים הקבורים בבית הקברות היהודי בוורשה
קטגוריה:אסירים בגטו ורשה
קטגוריה:מעוטרי צלב גרונוולד
קטגוריה:פולניות שנולדו ב-1911
קטגוריה:פולנים שנולדו ב-1911
קטגוריה:נפטרות ב-1944
קטגוריה:פולנים שנפטרו ב-1944
Daddy's Home (אלבום של סנט וינסנט)

Daddy's Home (בעברית: אבא בבית) הוא אלבום האולפן השביעי של הזמרת-יוצרת האמריקאית סנט וינסנט.<ref name=":0"></ref> האלבום יצא לאור ב-14 במאי 2021, על ידי חברת התקליטים "לומה ויסטה רקורדס".<ref name=":0" /> מתוך האלבום יצאו שלושה סינגלים.

== שבחים ==

=== רשימת סוף שנה ===
{| class="wikitable sortable"
!עיתון
!תואר
!דירוג
!<abbr>מקור</abbr>
|-
!רולינג סטון
|50 האלבומים הטובים ביותר של 2021
|style="text-align:center;"|50
|style="text-align:center;"|<ref></ref>
|-
!Consequence
|50 האלבומים המובילים של 2021
|50
|<ref></ref>
|-
!בוקר טוב אמריקה
|50 האלבומים הטובים ביותר של 2021
|38
|<ref></ref>
|-
!אינדפנדנט
|40 האלבומים הטובים ביותר של 2021
|23
|<ref></ref>
|-
!The Young Folks
|50 האלבומים הטובים ביותר של 2021
|11
|<ref></ref>
|}

== רשימת רצועות ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|14 במאי 2021
|תקליטור • תקליט • הורדה דיגיטלית • סטרימינג • קלטת שמע • מארז תקליטורים
|לומה ויסטה רקורדינגס
|<ref></ref>
|}

==קישורים חיצוניים==

==הערות שוליים==

קטגוריה:אלבומים באנגלית
If Love Was a Crime

If Love Was a Crime (בעברית: אם האהבה הייתה פשע) הוא שיר שבוצע על ידי פולי ג'נובה, והוקלט על ידי פולי ג'נובה הבולגרי, ונכתב על ידי בוריסלב מילנוב, סבסטיאן ארמן, יואכים פרסון וג'נובה עצמו.

השיר ייצג את בולגריה באירוויזיון 2016 על ידי הזמרת פולי ג'נובה עמו הגיע עד למקום הרביעי. המיקום הגבוה ביותר של בולגריה בתחרות עד אז.

הקליפ הרשמי לשיר יצא לאור ב-21 במרץ 2016, ואחריו הושק הסינגל ב-30 במרץ 2016 דרך הטלוויזיה הלאומית הבולגרית ועל ידי יוניברסל מיוזיק גרופ. לאחר הופעתה באירוויזיון, השיר הושמע גם במצעד הסינגלים בבריטניה ב-200 הראשונים והגיע למיקום שיא למקום השמונים באוסטריה, בלגיה, סקוטלנד ושוודיה.

מאז הוצאתו לאור של הקליפ, הסרטון הרשמי נצפה מעל 11 מיליון פעמים. ונשמע בספוטיפיי למעלה מ-4 מילון פעמים.<ref></ref><ref></ref>

== באירוויזיון ==
ב-19 בפברואר 2016, BNT הודיעה כי דירקטוריון השידור הבולגרי בחר באופן פנימי בפולי ג'נובה לייצג את בולגריה בתחרות האירוויזיון 2016. השיר "If Love Was A Crime" נבחר גם הוא באופן פנימי לג'נובה והוצג בפני הציבור ב-21 במרץ 2016 על ידי הוצאתו לאור של הקליפ הרשמי דרך האתר הרשמי של האירוויזיון.<ref></ref> ג'נובה ביצעה את השיר במהלך אירוויזיון 2016 בחצי הגמר השני שהערך ב-12 במאי 2016, שנערך באריקסון גלוב שבסטוקהולם, שוודיה. בגמר, שנערך ב-14 במאי 2016, סיימה ג'נובה את התחרות במקום הרביעי עם 307 נקודות. היה זה המיקום הגבוה ביותר של בולגריה באירוויזיון עד אז. זו הייתה גם ההשתתפות הראשונה של בולגריה בגמר מאז 2007.

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי אירוויזיון 2016
קטגוריה:שירי בולגריה באירוויזיון
קטגוריה:שירים באנגלית
קטגוריה:שירים על פשע
קטגוריה:סינגלים בהוצאת יוניברסל מיוזיק גרופ
הרכבת התחתית של סמרה

הרכבת התחתית של סמרה (ברוסית: Самарский метрополитен) היא מערכת הסעת המונים ותיקה, הפועלת בסמרה ברציפות מאז שנת 1987.

זו הרכבת התחתית החמישית שנחנכה ברוסיה, השנייה במחוז הפדרלי של הוולגה אחרי מטרו של ניז'ני נובגורוד וה-12 במספר שנחנכה בברית המועצות<ref>https://samadm.ru/authority/mp_-samara_metro/about-the-company-metro/</ref>.

במטרו ישנן 10 תחנות, 9 מהן תת-קרקעיות ואחת עילית. נכון ל-2018, המטרו מורכב מקו אחד שאורכו הוא 12.6 ק"מ.

==גלריה==
<gallery widths="180px">
קובץ:Alabinskaya (Алабинская) 2.jpg|תחנת אלבינסקאיה
קובץ:Moskovskaya (Московская) (6920902002).jpg|תחנת מוסקובסקאיה
</gallery>

==קישורים חיצוניים==

* 

==הערות שוליים==

סמרה
קטגוריה:סמרה
All I Know So Far

All I Know So Far הוא סינגל שהוקלט על ידי הזמרת האמריקאית פינק. השיר יצא לאור ב-7 במאי 2021, על ידי חברת התקליטים RCA רקורדס, כסינגל השני מתוך אלבום ההופעה שלה All I Know So Far: Setlist.

השיר קיבל מועמדות בטקס פרסי גראמי ה-64 בקטגוריה השיר הטוב ביותר שנכתב למדיה חזותית.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|7 במאי 2021
|הזרמת מוזיקה • הורדה דיגיטלית
|rowspan="2" |RCA רקורדס
|<ref></ref><ref></ref>
|-
!ארצות הברית 
|10 במאי 2021
|מוזיקה עכשווית למבוגרים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי פינק
קטגוריה:סינגלים בהוצאת RCA רקורדס
גריגורי כנוביץ'

גריגורי כנוביץ (גם גריגוריוס קנוביצ'יוס; 18 ביוני 1929 – 20 בינואר 2023) היה סופר ישראלי יליד ליטא, חתן פרס ליטא לתרבות ואמנות לשנת 2014.

== ביוגרפיה ==
כנוביץ' נולד בעיירה יאנובה שבליטא לחנה לבית דודק ולשלמה דוידוביץ' כנוביץ', סנדלר, במשפחה יהודית מסורתית. המשפחה דיברה יידיש בבית.
עם פרוץ מלחמת העולם השנייה בחזית המזרחית האב גויס לצבא האדום והוא פונה עם אמו דרך לטביה להרי אורל, שם בילתה המשפחה את שארית המלחמה.

בשנת 1945 חזר לליטא והתיישב בווילנה, שם למד באוניברסיטת וילנה וסיים אותה בשנת 1953.
בשנת 1948 יצא לאור ספרו הראשון, בשנת 1955 פתח כנוביץ' בקריירה הספרותית שלו, והוציא לאור את כרך הפסוקים "בוקר טוב", ואחריו ב-1960 את "רעם אביב". עם זאת, עד מהרה הפנה את תשומת ליבו לפרוזה ולכתיבה לבמה ולקולנוע. הוא כתב מספר תסריטים מצליחים, כולל שיתוף פעולה עם ויטאוטאס ז'אלקוויצ'יוס על "אווה ויטה".

כנוביץ' כתב יותר מעשרה רומנים – סאגה אפית וירטואלית – העוסקת בתהפוכות ההיסטוריה של יהדות מזרח אירופה מהמאה ה-19 ועד ימינו. "אני בוהה בכוכבים" היה הסיפור היהודי הראשון שיצא לאור בברית המועצות של אחרי מלחמת העולם השנייה. עוד כתב את טרילוגיית הרומנים "נרות ברוח", והרומנים "דמעות שוטות ותפילות", "חיוך עלינו, לורד", "גדי בשני זוזים", "אין גן עדן לעבדים", "אל תסוב את פניך מהמוות", "הפארק היהודי", "רשרוש העצים שנפלו", "קסמי השטן", ו"שיר האהבה של שטעטל", שזכה [http://metuknygosrinkimai.skaitymometai.lt/index.php?-926629604 בספר השנה] בליטא.

ספריו תורגמו ל-13 שפות, ביניהן אנגלית, ליטאית, גרמנית, עברית, צרפתית, צ'כית, פולנית, בולגרית והונגרית. יותר מ-1.5 מיליון עותקים מספריו הודפסו.
בשנת 1989 כיהן מטעם "סאיודיס" ("Sąjūdis") התנועה הרפורמית של ליטא כחבר בסובייט העליון האחרון של ברית המועצות. יזם מכתב אזהרה למיכאל גורבצ'וב (Mikhail Gorbachev) על האיום הגובר של האנטישמיות בברית המועצות. 
כנוביץ היה חתן הפרס הלאומי של ליטא לשנת 2014 בתחום האמנויות והספרות. ובעל אות הוקרה -אביר הצלב הליטאי על שם הדוכס הגדול גדימינס ובין השנים 1989-1993 כיהן כראש הקהילה היהודית בליטא, עד עלייתו ארצה ב 1993.

== חיים אישיים ==
מאז 1993 ועד למותו התגורר בישראל. היה חבר בארגון הסופרים הבין-לאומי (PEN) בישראל וברוסיה.

כנוביץ' נפטר ב-20 בינואר 2023. הותיר אחריו אישה, אולגה, שערכה את רוב הרומנים שלו, ושני בנים.

==קישורים חיצוניים==
* 

* [http://www.vilna.co.il/היסטוריה-ומורשת/אישים/אמנים-ומוסיקאים/גרגורי-קנוביץ קורות חיים]
* [https://simania.co.il/authorDetails.php?itemId=6067 מידע על ספריו], באתר סימניה
* [http://www.kanovich.com/ אתר אישי]
* 
* רפי צירקין־סדן, [https://www.panas.org.il/post/%D7%A7%D7%99%D7%A0%D7%94-%D7%9E%D7%90%D7%95%D7%97%D7%A8%D7%AA קינה מאוחרת], על "קסמי השטן", פנס מוסף לביקורת ספרות, מרץ 2024.

== הערות שוליים ==

קטגוריה:סופרים ליטאים
קטגוריה:יהודים ליטאים
קטגוריה:ישראלים ילידי ליטא
קטגוריה:עולים בשנות ה-1990
קטגוריה:ישראלים שנולדו ב-1929
קטגוריה:ישראלים שנפטרו ב-2023
Moi... Lolita

"Moi... Lolita" (בעברית: "אני... לוליטה") הוא שיר שהוקלט על ידי הזמרת הצרפתייה אליזה, מתוך אלבום הבכורה שלה, Gourmandises.<ref name=":0"></ref> השיר יצא לאור ב-4 ביולי 2000, על ידי חברת התקליטים פולידור רקורדס, כסינגל הראשון והפותח מתוך האלבום.<ref name=":0" /> השיר הגיע לראש המצעדים באיטליה ובספרד, ולחמישייה הפותחת באוסטריה, בלגיה, צרפת, גרמניה והולנד.

== רקע וכתיבה ==
בשנת 1999 אליזה הופיעה בתוכנית הכישרונות Graines de star של ערוץ M6. בהתחלה, התכוונה להירשם לתחרות הריקודים של התוכנית, אך קטגוריה זו הייתה שמורה ללהקות בלבד. לכן, אליזה הצטרפה לקטגוריית השירה במקום זאת, וביצעה את השיר "Waiting for Tonight" של ג'ניפר לופז ו-"Ma Prière" (סינגל שהוציאה אקסל רד בשנת 1997).<ref></ref><ref></ref> היא המשיכה וזכתה בפרס Meilleure Graine בקטגוריית "הכוכבת/זמרת הצעירה והמבטיחה ביותר של המחר".<ref></ref>

את הופעתה ראו הזמרת הוותיקה מילן פארמר והשותף וכותב השירים שלה לורן בוטונה, שחיפשו קול צעיר ורענן שישתתף בפרויקט החדש שלהם. הם פנו לאליזה, והיא נבחרה לתפקיד לאחר אודישנים. השיר נכתב על "לוליטה" מאת ולדימיר נבוקוב, תוך שמילותיו מתייחסות גם לכותבת השירים מילן פארמר.<ref></ref>

== ביקורת ==
פיטר רובינסון מ-NME הפנה שבחים רבים כלפי השיר והצהיר: "זהו שיר פופ מעולה, כמו ששיר פופ צריך להיות: התמימות והחוויה החבויים בו בהחלט מדגישים זאת".<ref></ref>

== הצלחה מסחרית ==
השיר הגיע בשיאו למקום השני בצרפת, ונשאר בחמישייה הפותחת במשך 24 שבועות רצופים, כשהוא נחסם מלהגיע לפסגת המצעד על ידי "Les Rois du monde" של גרגורי באקט, דמיאן סרגי ופיליפ ד'אווילה. כשהסינגל הבא שלה "L'Alizé" הגיע למקום הראשון, "Moi ... Lolita" עדיין היה במקום השלישי. השיר קיבל את תואר הזהב חודשיים לאחר צאתו על ידי איגוד תעשיית ההקלטות הצרפתי (SNEP).<ref name="snepmusique.com"></ref> בסך הכול, נמכר בלמעלה מ-1,282,000 עותקים בצרפת, והפך לשיר ה-33 הנמכר ביותר בכל הזמנים במדינה.<ref></ref> בבריטניה זכה לשבחים מטעם NME שהכירו בו כ"סינגל השבוע". הוא היה לאחד מהשירים הזרים הבודדים שהצליחו להיכנס לעשירייה הפותחת במצעד הסינגלים הבריטי.<ref></ref>

== וידאו קליפ ==
את הווידאו קליפ לשיר ביים לורן בוטונה, והוא הוקרן לראשונה ב-26 ביולי 2000 ב-M6.

הקליפ עוסק באליזה במועדון לילה שרוקדת ונהנית. בחלק הראשון שלו, אליזה בורחת מגבר שמצהיר על אהבתו כלפיה ואף נותן לה כסף. מאוחר יותר, היא הולכת עם אחותה הקטנה (בקליפ) למועדון לילה והשתיים מתחילות לרקוד יחד. הקליפ מסתיים בכך שאליזה והילדה הקטנה עוזבות והאיש מההתחלה עוקב אחריהן.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!הולנד (NVPI)<ref></ref>
|זהב
|40,000
|-
!צרפת (SNEP)<ref name="snepmusique.com"/>
|יהלום
|750,000
|-
!שווייץ (IFPI Switzerland)<ref></ref>
|פלטינה
|50,000
|}

== קישורים חיצוניים ==

== הערות שוליים ==

קטגוריה:שירי 2000
קטגוריה:סינגלי בכורה מ-2000
קטגוריה:שירי אליזה
קטגוריה:שירים בצרפתית
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
קטגוריה:סינגלים בהוצאת פולידור רקורדס
שרלוט שרייבר

שרלוט מאונט ברוק שרייבר (באנגלית: Charlotte Mount Brock Schreiber; 21 במאי 1834 – 3 ביולי 1922) הייתה ציירת ומאיירת אנגלית-קנדית, בין ראשוני הציירות הבולטות בקנדה.

== ביוגרפיה ==
שרייבר, לבית מורל, נולדה באסקס באנגליה. לפני שנישאה והיגרה לקנדה בשנת 1875, למדה וראתה הצלחה במולדתה. בבית הספר לאמנות של מר קארי בלונדון, התאמנה בהדרכתו של ג'ון רוג'רס הרברט, שהתמחה בציורים היסטוריים ודיוקנאות.<ref></ref> היא גם למדה אנטומיה וזכתה להבנה והערכה רבה לצורת האדם.

מצוידת בהכשרה זו, זכתה שרייבר בהצלחה מקצועית בתחילת דרכה, והציגה באקדמיה המלכותית בגיל 21 וקיבלה עבודות לאיור מספר ספרים. בשנת 1875, היא התחתנה עם בן דודה ויימאות שרייבר ועברה לקנדה איתו ועם שלושת ילדיו, והתיישבה בטורונטו.<ref></ref>

היא השתלבה במהירות בקהילת האמנות בטורונטו. בשנת 1876, שנה לאחר שהיגרה, נבחרה שרייבר לחברת האמנים באונטריו, ובשנה שלאחר מכן, הפכה לאישה הראשונה שלימדה בבית הספר לאמנות באונטריו, אוניברסיטת OCAD של ימינו, שם היא גם הייתה האשה היחידה שכהנה במועצת בית הספר.

בשנת 1880, שרייבר הפכה לאישה הראשונה שנבחרה לאקדמיה המלכותית לאמנויות הקנדית, שהייתה גברית. עם זאת, למרות הישג גדול זה, היא לא הורשתה להשתתף בפגישות או לעסוק בקביעת מדיניות, ונותרה האישה היחידה באקדמיה עד 1933 (53 שנים לאחר מכן), אז נבחרה האישה השנייה, מריון לונג.

הגלריה הלאומית של קנדה מחזיקה את הציור שהגישה לקראת קבלתה לתואר באקדמיה. שכותרתו "הילד הקרופי" (וידויו של פטריוט אירי), ומבוסס על הבלדה האירית "נער הקרופ", שהיה פופולרי בתקופת המרד האירי בשנות ה -90. הוא מספר את סיפורו של נער שעוצר בכנסייה כדי להתוודות על חטאיו כשהוא מתכונן לקרב ווקספורד. הווידוי שלו, אינו בפני כומר קתולי, אלא חייל בריטי מוסווה שעוצר אותו ולוקח אותו להוצאה להורג.
שרלוט שרייבר, וידוי של פטריוט אירי
הציור מראה את הנער כורע על ברכיו, פונה לחייל הסמוי, שמדיו גלויים לצופה אך לא לנער. שתי הדמויות מאוחדות על ידי צבע האדום בלבושם, אך החייל תופס את החלק המוצל של הבד, כשהנער את הצד הבהיר יותר, אולי מרמז על אהדתה של שרייבר.

תרומתה של שרייבר לאמנות הקנדית היא עצומה. היא ציירה סצנות של חיי היומיום, והיא ביססה את ציוריה על הדברים שראתה ועל האנשים שהכירה באופן אישי. למשל, היצירה שלה ספרינגפילד מבוססת על התבוננות מקרוב בילדים המשחקים בשלג על גדות נהר.<ref>Prakash, A.K. (10 October 2008). Independent Spirit: Early Canadian Women Artists. Firefly Books</ref> בגלל התעקשותה ומחויבותה לריאליזם, שרייבר זכתה להכנסת הקנדה לסגנון הריאליסטי. יתר על כן, ניסיונה באנגליה איפשר לה להעביר את השינויים הסגנוניים האירופיים באמנות לקנדה, מה שהוביל ישירות לבגרותה האמנותית של המדינה.

עבודתה של שרייבר גילמה את התנועה הריאליסטית באמצעות השפעת הנאו-קלאסיקות והרומנטיקה. ניתן לראות זאת בפורטרט שלה - אדית קווין, המציג את הנטורליזם המתואר בספרות תוך שמירה על תיאור מפורט ומציאותי של הנושא.

האמנות שלה הושפעה מהספרות, כולל האיורים המוקדמים לשירים מאת ג'פרי צ'וסר (אגדת האביר של הצלב האדום), אדמונד ספנסר (הפארי קווין, מאויר 1871), ואליזבת בארט בראונינג (חרוז הדוכסית מיי, 1874).

לאחר קריירה ארוכה ומוצלחת בקנדה, חזרה שרייבר לאנגליה בשנת 1898 לאחר מות בעלה, והיא נפטרה בפיינטון שבדרום דבון, אנגליה בשנת 1922.

==קישורים חיצוניים==

== הערות שוליים ==

קטגוריה:ציירות בריטיות
קטגוריה:ילידות 1834
קטגוריה:ציירות קנדיות
קטגוריה:ציירות המאה ה-19
קטגוריה:ציירות המאה ה-20
קטגוריה:בריטים שנולדו ב-1834
קטגוריה:נפטרות ב-1922
קטגוריה:בריטים שנפטרו ב-1922
נהקי וולס

נהקי מיכאל וולס (באנגלית: Nahki Michael Wells; נולד ב-1 ביוני 1990) הוא כדורגלן ברמודי, המשחק בעמדת החלוץ בבריסטול סיטי ובנבחרת ברמודה.

==קריירת מועדונים==
וולס נולד בהמילטון, בירת ברמודה. וולס התחיל לשחק כדורגל, כאשר הצטרף בגיל 12 לדנדי טאון הורנטס המקומית. כעבור כמה שנים, היה מועמד להצטרף למחלקת הנוער של אייאקס, דבר שלא יצא לפועל בסופו של דבבר. בעונת , הצטרף לקבוצה הבוגרת של דנדי, במדיה הבקיע 20 שערים עד לינואר , אז וולס חתם בברמודה הוגס, במדיה כבש 2 שערים ב-9 משחקים.

בקיץ וולס חתם באקלסיל יונייטד, מהליגות האזוריות באנגליה ובדצמבר של אותה השנה, חתם בקרלייל יונייטד מהפוטבול ליג הראשונה, אליה הצטרף כעבור חודש. ב-15 בינואר, וולס ערך את הופעת הבכורה שלו בקבוצה במשחק הליגה נגד בריסטול רוברס.

ב-22 ביולי 2011, וולס חתם בברדפורד סיטי מהפוטבול ליג השנייה. ב-6 באוגוסט, וולס ערך את הופעת הבכורה שלו בקבוצה בהפסד 1–2 לאלדרשוט טאון. ב-27 באוגוסט, הבקיע את שער הבכורה שלו בקבוצה הבוגרת בניצחון 2–4 נגד בארנט. בספטמבר , וולס חתם על חוזה לשלוש שנים נוספות במועדון. בינואר , וולס הפך לכדורגלן הברמודי הראשון שמשתתף בגמר גביע הפוטבול ליג. בספטמבר , וולס זכה בתואר כדורגלן החודש של בליגה, אך בסיום החודש נפצע בקרסול ונעדר מספר שבועות.

ב-10 בינואר 2014, וולס חתם בהאדרספילד טאון מהפוטבול ליג צ'מפיונשיפ. כעבור יממה, וולס ערך את הופעת הבכורה שלו בקבוצה בניצחון 0–1 נגד מילוול, בה גם כבש את שער הבכורה שלו במועדון. על אף שהצטרף במהלך העונה, וולס סיים את עונת , כמלך שערי הקבוצה עם 7 שערים. בשנת , וולס היה שותף לחזרה של הקבוצה לפרמייר ליג לראשונה מזה 45 שנים.

ב-31 באוגוסט 2017, וולס חתם בברנלי ששילמה תמורתו 5 מיליון פאונד.

ב-23 באוגוסט 2018, וולס הושאל לקווינס פארק ריינג'רס עד לסיום העונה. בסיום העונה, וולס האריך את חוזהו בקווינס לשנה נוספת, אך ב-30 בינואר 2020, עזב את המועדון וחתם בבריסטול סיטי תמורת 6 מיליון פאונד.

==קריירה בינלאומית==
ב-14 בדצמבר 2007, וולס ערך את הופעת הבכורה שלו בנבחרת ברמודה במשחק ידידות בו הפסידה 1–2 ל. ב-10 ביולי 2011, הבקיע את שער הבכורה שלו בנבחרת בניצחון 1–2 נגד במסגרת מוקדמות מונדיאל 2014.

וולס השתתף עם הנבחרת בגביע הזהב 2019, וכבש בו שני שערים.

==תארים==
; ברדפורד סיטי
*פלייאוף העלייה של הפוטבול ליג השנייה: 

; האדרספילד טאון
*פלייאוף העלייה של הפוטבול ליג צ'מפיונשיפ: 

==קישורים חיצוניים==

קטגוריה:כדורגלנים ברמודים
קטגוריה:חלוצי כדורגל ברמודים
קטגוריה:כדורגלני קרלייל יונייטד
קטגוריה:כדורגלני ברדפורד סיטי
קטגוריה:כדורגלני האדרספילד טאון
קטגוריה:כדורגלני ברנלי
קטגוריה:כדורגלני קווינס פארק ריינג'רס
קטגוריה:כדורגלני בריסטול סיטי
קטגוריה:כדורגלני נבחרת ברמודה
קטגוריה:כדורגלני גביע הזהב 2019
קטגוריה:ילידי 1990
מפלגת האיכרים הדמוקרטית של גרמניה

דגל מפלגת האיכרים הדמוקרטית של גרמניה המזרחית
מפלגת האיכרים הדמוקרטית של גרמניה (גרמנית: Demokratische Bauernpartei Deutschlands, DBD) הייתה מפלגה מזרח-גרמנית. מפלגת האיכרים הדמוקרטית נוסדה ב-1948. היו לה 52 נציגים בפולקסקאמר, כחלק מ"החזית העממית". מפלגת האיכרים הדמוקרטית השתתפה בכל ממשלות הרפובליקה הדמוקרטית הגרמנית. ייסוד מפלגת האיכרים הדמוקרטית של גרמניה הייתה ניסיון להחליש את השפעת האיחוד הנוצרי-דמוקרטי והמפלגה הליברל-דמוקרטית של גרמניה על הקהילות הכפריות על ידי הקמת מפלגה שתהיה נאמנה למפלגת האיחוד הסוציאליסטי של גרמניה. סגל הנהגת המפלגה הגיע בעיקר ממפלגת האיחוד הסוציאליסטי של גרמניה. בשנות ה-80, במפלגה היו חברים כ-117,000 אנשים.

לאחר נפילת חומת ברלין, המפלגה ניסתה למתג את עצמה כמפלגה חקלאית-אקולוגית, אך בבחירות החופשיות הראשונות לפולקסקאמר ב-1990 המפלגה השיגה רק 9 מושבים. ב-1990 מפלגת האיכרים הדמוקרטית של גרמניה התמזגה לתוך האיחוד הנוצרי-דמוקרטי.

== קשרים בין-לאומיים ==
למפלגת האיכרים הדמוקרטית של גרמניה היו יחסים חברותיים עם שאר מפלגות האיכרים בגוש המזרחי. למפלגה היו קשרים עם "המפלגה העממית הפולנית המאוחדת" ו"האיחוד הבולגרי האגררי-לאומי".<ref>Peter Joachim Lapp Die "befreundeten Parteien" der SED, 1988, p. 103</ref> חוץ למפלגות אלו, למפלגה היו קשרים עם כמה איגודי חקלאים בגרמניה המערבית. למפלגה היו גם קשרים עם מפלגות חקלאיות בפינלנד ובשוודיה.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:גרמניה: מפלגות היסטוריות
קטגוריה:גרמניה המזרחית: מפלגות
קטגוריה:מפלגות שהוקמו ב-1948
גאנם מחאג'נה

גאנם מחאג'נה (בערבית: غانم محاجنة; נולד ב-20 באפריל 1991) הוא כדורגלן ישראלי-פלסטיני המשחק בעמדת השוער בהפועל כפר כנא מליגה א' צפון.

==קריירה==
מחאג'נה התחיל את הקריירה שלו במחלקת הנוער של מ.ס. אום אל-פחם ובגיל 17 הצטרף למחלקת הנוער של מכבי נתניה. ב-31 בדצמבר 2010, מחאג'נה ערך את הופעת הבכורה שלו בקבוצה בהפסד 0–1 לעירוני טבריה.

בקיץ חתם בשבאב יטא מהליגה הפלסטינית השנייה וכעבור שנה הצטרף לשבאב א-דהרייה מליגת העל הפלסטינית, במדיה זכה באליפות בעונת .

בקיץ חתם בשבאב אל-ח'ליל, עמה זכה באליפות שנייה ברציפות בקריירה.

בקיץ חתם באל-בירה ובמהלך העונה חתם במרכז טולכרם.

בקיץ חזר לישראל וחתם בהפועל שפרעם מליגה א' צפון ובמהלך העונה חתם בהפועל בני זלפה.

בקיץ חזר לליגה הפלסטינית כאשר חתם בג'בל מוכאבר.

בקיץ חתם בהפועל בועיינה.

ב-24 בדצמבר 2022 חתם בקבוצת הכדורגל הפועל כפר כנא מליגה א' צפון, לאחר שזו ספגה שמינייה מול הפועל מגדל העמק במסגרת המחזור ה-13 בליגה, בעונת המשחקים 2022/2023.

בשנת זומן מחאג'נה לראשונה לסגל נבחרת פלסטין. ב-10 באוקטובר 2017 ערך את הופעת הבכורה שלו בנבחרת, בניצחון 0–10 נגד .

==תארים==
; שבאב א-דהרייה
*ליגת העל הפלסטינית: 

; שבאב אל-ח'ליל
*ליגת העל הפלסטינית: 

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:כדורגלנים פלסטינים
קטגוריה:כדורגלנים ערבים ישראלים
קטגוריה:שוערי כדורגל ישראלים
קטגוריה:שוערי כדורגל פלסטינים
קטגוריה:אום אל-פחם: כדורגלנים
קטגוריה:כדורגלני שבאב א-דאהרייה
קטגוריה:כדורגלני שבאב אל-ח'ליל
קטגוריה:כדורגלני ג'בל מוכאבר
קטגוריה:כדורגלני נבחרת פלסטין
קטגוריה:ישראלים שנולדו ב-1991
קטגוריה:פלסטינים שנולדו ב-1991
מודעת אבל (גדעון גכטמן)

מודעת אבל (1975), הדפס רשת, גובה 26.5 ס"מ, רוחב 34.5 ס"מ
"מודעת אבל" היא סדרה של עבודות שיצר האמן הישראלי גדעון גכטמן.
==היסטוריה==
לוח מודעות בראשון לציון ועליו מודעת האבל של גדעון גכטמן (1975)
מודעת אבל (1984), צבע תעשייתי על עץ לבוד, גובה 79.5 ס"מ, רוחב 103.5 ס"מ
מודעת אבל (2006), ניאון, הדפס רשת על עץ לבוד מחופה בפורמייקה
ב-18 במאי 1975 פרסם גכטמן מודעת אבל עצמית בעיתונים "הארץ" ו-"ג'רוזלם פוסט" וכן על לוחות מודעות באזור מגוריו בעיר ראשון לציון. הייתה זו פעולה המשכית לתערוכה "חשיפה" (1973), בה תיאר גכטמן את הניתוח בו הושתל בגופו מסתם לב מלאכותי.

הטקסט של המודעות נכתב בנוסח מקובל במודעות אבל בישראל: "הננו מודיעים בצער וביגון על פטירתו ללא עת של יקירנו גדעון גכטמן, המשפחה". גכטמן סיפר בדיעבד על התגובות הרגשיות לעבודה: "באו מורים מבצלאל ושאלו 'מה, השתגעת? הבהלת את כולם'. התגובה מהסביבה מעניקה משמעות לעבודה."

כבר בשנת 1975 יצר גכטמן סדרה של מודעות בגודל זהה למודעות האבל המקוריות שיצר. במודעות אלו חרג מן השימוש המסורתי בצבע שחור על גבי רקע לבן. השינוי הצבעוני יצר הסטה של המודעות אל אובייקט אמנות. גכטמן בחר להשתמש בטכניקה אמנותית של הדפס רשת, במקום בטכניקה הדפס הבלט המסורתית. טכניקה זו אפשרה לו להדפיס אותן בצבעי טקסט או רקע שונים. בנוסף, הופיעו בהן סממנים אמנותיים נוספים כגון חתימה ומספרים המסמלים מהדורה ממוספרת, הנהוגה בשטח ההדפס.

בשנת 1984 יצר גכטמן עוד סדרות של מודעות אבל. חלקן הופיע בתערוכת יחיד שהתקיימה בגלריה של נעמי גבעון בתל אביב-יפו. רוב העבודות הודפסו בהדפס-רשת על לוח עץ לבוד בגובה של 79.5 ס"מ, וברוחב של 101.5 ס"מ. יחד עם זאת נוצרו גם שתי עבודות בגדלים מונומנטליים, בגובה של 239 ס"מ וברוחב של 310 ס"מ, או כמו בעבודה "שני נלסונים עם פרוכת", בטכניקה של רקמה על בד קטיפה. אלו העלו על הדעת קונוטציות ליטורגיות של הנצחה על גבי ארון קודש. עבודות אחרות מאותה עת עשו שימוש בניאון צבעוני, שהותקן על גבי לוחות העץ המדפסים. אחת מעבודות אלו שובצה במיצב "הכנה למאוזולאום מס' 1" (1988), שהוצג בסדנאות האמנים בירושלים.

==פרשנות==
גדעון עפרת טען במאמרו אודות יצירתו של גכטמן (1986) כי אין בה שימוש בזהות מושאלת, כמו למשל זו של רוז סלאווי, כי אם הצגה של "עצמו הדובר במירב גילוי הלב". עם זאת, הטשטוש שבין זיוף ואמת מוליד מאפיינים תיאטרליים. "בין המטאפורות למיתוס ניצבים הניכור התבוני ותודעת השקר".

משה ניניו ראה במודעות האבל הראשונות "פעולת-קצה, ששאפה ליצור פיתול בין המדומה לממשי", ובתוך כך גם נעלה את תקופת האמנות המושגית ביצירתו. העבודות הצבעוניות, שהופיעו מיד אחריה היוו ביטוי של הפוסטמודרניזם, המדגיש את קריסתו של האובייקט אל דימוי, ואת התנועה הנגדית של הפיכת הדימוי לאובייקט.

בפרשנותה אודות סדרת המודעות, תיארה איה מירון (2013) את המודעות הראשונות כאקט של כינון הזהות עצמית אל מול המוות, כמו גם כאקט של סימון טריטוריה באמצעות פרסום המודעות על לוחות המודעות הקרובים למקום מגוריו. כמו ניניו, אף היא ראתה בסדרת המודעות הצבעוניות ביטוי אירוני המטשטש המרחק שבין "גבולות המודעה כדימוי וגבולות הציור".

==קישורים חיצוניים==

==הערות שוליים==

קטגוריה:גדעון גכטמן
קטגוריה:מיצבים
קטגוריה:פיסול ישראלי
קטגוריה:הדפס ישראלי
סטראלדז'ה

סטראלדז'ה היא עיר במחוז ימבול שבבולגריה.

==גאוגרפיה==
העיר ממוקמת 23 קילומטר מערבית לקרנובט, 30 קילומטר מזרחית לסליבן ו-17 קילומטר צפון-מזרחית לימבול.

אוכלוסיית העיר היא שלישית בגודלה במחוז אחרי ימבול ואלחובו.

==היסטוריה==
למקום ישנה היסטוריה עשירה הקשור למאבק בעות'מאנים. במאה ה-19 התרחש מרד כנגד השלטון העות'מאני אשר דוכא, בעקבות דיכוי זה, עד היום אפשר לראות באזור שרידים של כ-70 יישובים הרוסים.

המידע המוקדם ביותר על סטרלדז'ה נמצא במסמך עות'מאני משנת 1610, ישנו אזכור של סטראלדז'ה במפה רוסית מהמאה ה-19. נמצאו עדויות להתיישבות תראקית וימי ביניימית במקום.

האזור של סטראלדז'ה שופע בבעלי חיים, לכן מהמט הרביעי בנה כאן ארמון קיץ והשתמש בו כתחנת ציד.

==דת==
בסטראלדז'ה ממוקמת אחת הכנסיות הפרבוסלביות העתיקות בבולגריה - "כנסיית הקדוש המלאך מיכאל". כמו כן, בעיר ישנה קהילה נוצרים מתודיסטית.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערי מחוז ימבול
קדוש (סרט)

קדוש הוא סרט קולנוע ישראלי משנת 1999 שביים עמוס גיתאי. הסרט מתרחש במאה שערים ועוסק בחברה החרדית. קדוש היה הסרט הישראלי הראשון לאחר 25 שנים שהשתתף בתחרות הרשמית בפסטיבל קאן, והביא לגיתאי את ההכרה כבמאי בינלאומי.

==עלילה==
רבקה נשואה למאיר אך לאחר עשור לנישואיהם אין להם ילדים, עקב כך רב הקהילה שלהם מאלץ אותה לעזוב אותו. מלכה, אחותה של רבקה, עומדת להינשא ליוסף אותו הכירה באמצעות שידוך אך היא מאוהבת ביעקב, זמר רוק דתי לשעבר אשר חזר בשאלה ואף שירת בצבא.

==קישורים חיצוניים==

==הערות שוליים==

קטגוריה:סרטי דרמה ישראליים
קטגוריה:ירושלים בקולנוע
קטגוריה:סרטי 1999
קטגוריה:סרטים בעברית
קטגוריה:סרטים צרפתיים
קטגוריה:סרטים ישראליים משנת 1999
קטגוריה:סרטי עמוס גיתאי
עונת 1956/1957 בליגת העל ההולנדית

עונת 1956/1957 הייתה העונה הראשונה של ליגת העל ההולנדית, שהיא הליגה ההולנדית הבכירה. קודם לעונה זו התקיימה הליגה במתכונת חובבנית בשם אליפות הולנד 18 קבוצות הרכיבו את הליגה בעונה זו, 9 הראשונות שסיימו את עונת 1955/56 באליפות הולנד מהליגה הראשונה A ומהליגה הראשונה B. בסיום עונה זאת זכתה אייאקס באליפות הליגה ופורטונה 54 בתואר סגנית האלופה. וילם II ומועדון הכדורגל איינדהובן ירדו לליגת המשנה.
==מבנה==
מעונה זו ועד עונת 1995/96 על ניצחון הוענקו 2 נקודות ועל תיקו נקודה בודדת. הליגה כללה 18 קבוצות ששיחקו ביניהן במשך 2 סיבובים בני 17 משחקים כל אחד – 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| אייאקס (אלופה)
 ||34||22||5||7||64||40|| 24||49||העפלה לגביע אירופה לאלופות
|-bgcolor=#e6e422
|2.||פורטונה 54
 ||34||20||5||9||76||48|| 28||45||מחזיקת הגביע ההולנדי
|-
|3.|| מועדון ספורט אנסחדה
 ||34||15||11||8||81||47|| 34||41
|-
|4.|| מ.ו.ו מאסטריכט
 ||34||15||10||9||53||42|| 11||40
|-bgcolor=#f6a342
|5.||פ.ס.וו. איינדהובן
 ||34||18||3||13||93||71|| 22||39||rowspan=2 align=right|נרשמו לגביע בנלוקס 
|-bgcolor=#f6a342
|6.||פיינורד
 ||34||15||9||10||79||58|| 21||39
|-
| 7.||פנלו 03
 ||34||16||6||12||50||53|| 3-||38
|-
| 8.||ספרטה רוטרדם
 ||34||12||12||10||66||59|| 7||36
|-
| 9.||נאק ברדה
 ||34||14||8||12||59||61|| 2-||36
|-
| 10.||DOS אוטרכט
 ||34||17||1||16||79||75|| 4||35
|-
| 11.||ראפיד
 ||34||13||7||14||64||63|| 1||33
|-
|12.||ט.ס.ו. טילבורך
 ||34||12||7||15||54||64|| 10-||31
|-
| 13.||BVC אמסטרדם
 ||34||11||8||15||49||67|| 18-||30
|-
| 14.||GVAV
 ||34||9||10||15||52||66|| 14-||28
|-
| 15.||BVV
 ||34||11||4||19||70||76|| 6-||26
|-
| 16.||אלינקוויק
 ||34||10||4||20||52||87|| 35-||24
|- style="background:#FF8888
| 17.||וילם II
 ||34||8||6||20||59||79|| 20-||22||rowspan=2 align=right|ירדו לליגה השנייה
|- style="background:#FF8888
| 18.||מועדון הכדורגל איינדהובן
 ||34||8||4||22||39||83|| 20-||20
|}

קטגוריה:עונות בליגת העל ההולנדית
קטגוריה:תחרויות כדורגל ב-1956
קטגוריה:תחרויות כדורגל ב-1957
תנאי עצירה

תנאי עצירה (באנגלית: stopping condition) הוא סוג פקודת תנאי, אשר מטרתו היא לעצור פעולה מסוימת באלגוריתם.<ref></ref>

בדומה לפקודת תנאי שלב זה מותנה בסביבתו (משתנים בקוד משפיעים על היותו מופעל או לא), ויכול להכיל בתוכו רצף פקודות נוסף לדוגמה קפיצה לשגרה מסוימת אשר ממשיכה את האלגוריתם בצורה שונה או פשוט כניסה ללולאה אינסופית במקום להמשיך בהרצת התוכנית.

בניגוד לפקודת תנאי רגילה, תנאי עצירה מאפשר מעין "בריחה"/"יציאה" מיתוך אלגוריתם בקוד שללא תנאי עצירה היה ממשיך לנצח.

השימוש העיקרי הוא ברקורסיה/לולאות.

== ראו גם ==
* רקורסיה
* לולאה (תכנות)
* תכנות מחשבים

==הערות שוליים==

קטגוריה:רקורסיה
קטגוריה:תכנות
One Foot in Front of the Other

One Foot in Front of the Other (בעברית: רגל אחת מול השנייה) הוא מיקסטייפ הבכורה של הזמרת-יוצרת האנגליה גריף.<ref name=":0"></ref> המיקסטייפ יצא לאור ב-11 ביוני 2021, על ידי חברת התקליטים וורנר רקורדס.<ref name=":0" /> מתוך המיקסטייפ יצאו שלושה סינגלים.<ref></ref><ref></ref> למרות שלא יצא כאלבום אולפן, המיני אלבום הצליח להידרג ברשימות מוזיקה סוף שנה, במגזין The Line of Best Fit במגזין הבריטי הצליח להגיע למקום ה-48 ברשימת ״האלבומים הטובים ביותר של המגזין לשנת 2021״.<ref></ref>

==רשימת רצועות==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור One Foot in Front of the Other
!אזור
!תאריך יציאה
!פורמט (ים)
!חברת תקליטים
!מקור
|-
|-
!כלל העולם
|11 ביוני 2021
|תקליטור • תקליט • הורדה דיגיטלית • סטרימינג • קלטת שמע
|וורנר רקורדס
|<ref></ref><ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה: מיקסטייפים
קטגוריה:מיקסטייפים באנגלית
קטגוריה:מיקסטייפים מ-2021
סמסון סיאסיה

סמסון סיאסיה (באנגלית: Samson Siasia; נולד ב-14 באוגוסט 1967) הוא כדורגלן עבר ניגרי, ששיחק בעמדת החלוץ.

==קריירת מועדונים==
סיאסיה, התחיל את הקריירה שלו בקבוצות כדורגל מקומיות בניגריה.

בקיץ , סיאסיה חתם בלוקרן מליגת העל הבלגית. בלוקרן, סיאסיה שיחק 6 עונות.

בקיץ , סיאסיה חתם בנאנט מליגת העל הצרפתית, עמה זכה באליפות בעונת .

בקיץ , סיאסיה חתם בטירסנסה מליגת העל הפורטוגלית. בסיום העונה, טירסנסה ירדה לליגה השנייה וסיאסיה עזב את המועדון.

בקיץ , סיאסיה חתם באל-הילאל מליגת העל הסעודית וכעבור שנה חתם בפרת' גלורי מליגת העל האוסטרלית.

בקיץ , סיאסיה חתם בצפרירים חולון מהליגה הראשונה. ב-22 באוגוסט 1998, סיאסיה ערך את הופעת הבכורה שלו בקבוצה בניצחון 0–3 נגד מכבי הרצליה, בו גם הבקיע את שער הבכורה שלו בקבוצה. סיאסיה, הבקיע 12 שערים בליגה, שלא הספיקו לחולון לשרוד בליגה. בסיום העונה פרש מכדורגל.

==קריירה בינלאומית==
ב-12 בינואר 1992, סיאסיה ערך את הופעת הבכורה שלו בנבחרת ניגריה, בניצחון 1–2 נגד , בו גם כבש את שער הבכורה שלו בנבחרת, במסגרת שלב הבתים של גביע אפריקה לאומות 1992.

סיאסיה השתתף עם הנבחרת גם בגביע אפריקה לאומות 1994, מונדיאל 1994, בו הבקיע שער נגד נבחרת ארגנטינה, וגביע פהד 1995.

==קריירת אימון==
בשנת , סיאסיה מונה למאמן נבחרת הנוער של ניגריה והוביל אותה בדרך לגמר גביע העולם בכדורגל עד גיל 20 באותה שנה.

בינואר , סיאסיה מונה למאמן הנבחרת הצעירה ובין הייתר אימן אותה בשתי האולימפיאדות שנערכו בשנים 2008 ו-2016.

ב-17 במרץ 2009, חזר לאמן את נבחרת הנוער. ב-4 בנובמבר 2010, סיאסיה מונה למאמן הנבחרת הבוגרת, אך פוטר ממנה ב-28 באוקטובר 2011, עקב הכישלון של הנבחרת להעפיל לגביע אפריקה לאומות 2012.

בפברואר , מונה למאמנה של דורגספור מליגת העל המזרח בנגלית.

ב-26 בפברואר 2016 מונה בשנית למאמן הנבחרת.

ב-16 באוגוסט 2019, סיאסיה הושעה מאימון לזמן בלתי מוגבל, לאחר שהורשע בניסיון להטיות משחקים.

==תארים==
; נבחרת ניגריה
*גביע אפריקה לאומות: 1994

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני לוקרן
קטגוריה:כדורגלני נאנט
קטגוריה:כדורגלני אל-הילאל
קטגוריה:כדורגלני פרת' גלורי
קטגוריה:כדורגלני צפרירים חולון
קטגוריה:כדורגלני נבחרת ניגריה
קטגוריה:כדורגלנים זרים בישראל
קטגוריה:מאמני כדורגל ניגרים
קטגוריה:כדורגלנים באולימפיאדת סיאול (1988)
קטגוריה:כדורגלני גביע אפריקה לאומות 1992
קטגוריה:כדורגלני גביע אפריקה לאומות 1994
קטגוריה:כדורגלני מונדיאל 1994
קטגוריה:כדורגלני גביע פהד 1995
קטגוריה:ספורטאים ניגרים בבלגיה
קטגוריה:ספורטאים ניגרים בצרפת
קטגוריה:ספורטאים ניגרים בפורטוגל
קטגוריה:ספורטאים ניגרים באוסטריה
קטגוריה:ספורטאים ניגרים בערב הסעודית
קטגוריה:ספורטאים זרים באוסטרליה
קטגוריה:ספורטאים ניגרים בישראל
קטגוריה:ניגרים שנולדו ב-1967
פרדריק ארתור ורנר

פרדריק ארתור ורנר (באנגלית: Frederick Arthur Verner: 26 בפברואר 1836 – 16 במאי 1928) היה צייר קנדי, שנודע בציוריו של העמים הראשונים במערב קנדה ובציוריו של התאו.

== ביוגרפיה וקריירה ==
ורנר נולד בקנדה עילית בהמונדסוויל, ששינתה את שמה לשרידן בשנת 1857 והיא חלק ממיסיסוגה, אונטריו.<ref>Murray, Joan (1984). The Last Buffalo: The Story of Frederick Arthur Verner, Painter of the Canadian West. Toronto: Pagurian Press. p.19</ref> כילד, הוא היה מוקסם בהשראת ציוריו של פול קיין וניסה לשכנע את הצייר הממוסד הזה לקחת אותו כתלמיד, אך הוא לא הצליח.

בשנת 1856 נסע ללונדון, שם למד בבית הספר הת'רלי לאמנות לאמנות ובמוזיאון הבריטי בין השנים 1856–1858. לאחר מכן הצטרף לצבא הבריטי והתגייס לגדוד השלישי במערב יורקשייר, שם הועלה לדרגת סגן. בשנת 1860 הצטרף ללגיון הבריטי בפיקודו של גריבלדי כדי להילחם למען שחרור ואיחוד איטליה. בשנת 1861 הוא הצטרף מחדש לגדוד השלישי של מערב יורקשייר.<ref>Murray, Joan (1984). The Last Buffalo: The Story of Frederick Arthur Verner, Painter of the Canadian West. Toronto: Pagurian Press. p.12</ref> הוא חזר לטורונטו בשנת 1862, שם פתח עסק צילום וצייר דיוקנאות בשמן מתצלומים. חלקם היו של אינדיאנים, וזו הייתה תחילת הקריירה שלו.

עבודתו של ורנר, כמו של קיין, מתמקדת בסצינות מהמערב הקנדי וגם מתבססת לפעמים על רישומי שדה, אם כי ורנר לא נסע כמו פול קיין. רבים מציוריו מבוססים על רישומים וצבעי מים שנעשו כאשר ליווה את סגן מושל מניטובה, אלכסנדר מוריס, לחתימת חוזה באגם היער בשנת 1873. הוא השתמש ביצירות אלה (כעת בגלריה הלאומית של קנדה) כבסיס לציורים, וצייר אינדיאנים בתמונות ביתיות או כדמויות בתוך נופיו.

הוא גם בחן בקפידה את התאו החל משנת 1875 והשתמש ברישומים אלה (הגלריה הלאומית של קנדה) כבסיס לתמונות, אם כי מעולם אולי לא ראה חיה כזאת בטבע.

בשנת 1880 עבר ורנר לצמיתות ללונדון אך המשיך לבקר בקנדה באופן ספורדי, והוא הציג את ציוריו בתערוכות בטורונטו, מונטריאול, ניו יורק, פילדלפיה, סנט לואיס, לונדון, אנגליה ובמקומות אחרים. הוא הציג את עבודתו עם אגודת האמנים באונטריו משנת 1873 כמעט כל שנה.

בשנת 1893 הוא התקבל כחבר באקדמיה המלכותית הקנדית, אך הציג עם החברה מאז הקמתה בשנת 1880 ועד סמוך למותו. בשנת 1901 הוא זכה במדליית זהב בתערוכה הפאן-אמריקאית בבאפלו. הוא נבחר לחבר הקנדי הראשון בחברה הקולוניאלית הבריטית המלכותית לאמנים בשנת 1905 וקיבל את התעודה בשנת 1910. הוא הציג גם באקדמיה המלכותית בלונדון בין השנים 1881 עד 1900.

את עבודותיו של ורנר ניתן למצוא באוספים ציבוריים רבים, כולל מוזיאון האמנות האמריקאי סמיתסוניאן, וושינגטון; המוזיאון הלאומי לאמנות בטבע, ג'קסון, ויומינג; הגלריה הלאומית של קנדה, אוטווה; הגלריה לאמנות של אונטריו, טורונטו; מוזיאון מונטריאול לאמנויות יפות, ועוד.

בשנת 1882 הוא התחתן עם מרי צ'ילקוט באנגליה.

פרדריק ארתור ורנר נפטר בלונדון, אנגליה בשנת 1928.

== גלריה ==
<gallery mode="packed" heights="170">
File:Frederick Arthur Verner - Indian Encampment (1891).jpg|מאהל אינדיאני

File:Frederick A. Verner - Ojibwa Camp, Northern Shore of Lake Huron (1873).jpg|לחוף אגם נורטון

File:Buffalo in Combat - Frederick Verner.jpg|מאבק של שוורי בופלו

File:Sunrise over a Lake (1913) - Frederick Verner.jpg|זריחה באגם
</gallery>
== קישורים חיצוניים ==

== הערות שוליים ==

קטגוריה:ציירים קנדים
קטגוריה:ציירים בריטים
קטגוריה:ילידי 1836
קטגוריה:קנדים שנפטרו ב-1928
אסטרמה פולמינאה

אסטרמה פולמינאה (באנגלית: Estrema Fulminea) היא מכונית-על חשמלית במרכב קופה, שתיוצר בייצור מוגבל (61 יחידות) על ידי אוטומובילי אסטרמה משנת 2023. היא הוצגה במוזיאון המכוניות של טורינו במאי 2021<ref></ref>.

== מפרט טכני ==
הפולמינאה כוללת ארבעה מנועים חשמליים המספקים כ-2040 כוחות סוס. יש לה קבל-על המסוגל לאגור מטען גדול של אנרגיה חשמלית, להיטען מחדש במהירות הרבה פעמים וגם לפרוק את המטען הזה במהירות. סוללת הרכב היא סוללה מוצקה בקיבולת 100 קילוואט שעה המספקת טווח נסיעה חשמלי של 520 קילומטרים. היא מאיצה מ-0 ל-100 בתוך 1.9 שניות ומ-0 ל-320 בתוך 9.9 שניות, לעומת הבוגאטי שירון, המאיצה מ-0 ל-320 בתוך 14 שניות. החברה אינה מספקת כרגע את מהירותה של הפולמינאה.

== ראו גם ==
* פינינפארינה בטיסטה
* רימאק נברה

== קישורים חיצוניים ==

== הערות שוליים ==

קטגוריה:מכוניות על
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2021
פולמינאה
קטגוריה:מכוניות חשמליות
אדולף קלמן

אדולף קֶלֶמֶן (בהונגרית: Kelemen Adolf; וספרם, 21 ביוני 1861 – דוטובליה (סלובניה), 19 בפברואר 1917) היה רב ותאולוג הונגרי.

==קורות חיים==
אדולף קלמן נולד בווספרם. לאחר שסיים את לימודיו בגימנסיה הראשית בעיר למד בבית המדרש לרבנים בבודפשט ובבית המדרש לרבנים בברלין ואחר כך נבחר לרב של פנצ'בו. בשנת 1917 נהרג במלחמת העולם הראשונה. המאמרים שלו הופיעו בשבועונים של הקהילה היהודית, כמו גם בטורים של העיתון "הסכמה" (Egyetértés) ובפסטר לויד. כמה מדרשותיו וההגדה שלו הופיעו גם הם בדפוס. הוא היה מהעמיתים והכותבים של ההיסטוריה האוניברסלית של היהודים.

== עבודותיו ==
* הגדת פסח. בודפשט, 1888.
* נאום חגיגי. פנצ'ובה, 1896.

== ראו גם ==
* פאל גוליאש: חייהם ויצירותיהם של סופרים הונגרים. איגוד הספרנים והארכיונים ההונגרים, 1939-2002.
* לקסיקון ביוגרפי הונגרי I-II. עורך ראשי. אגנש קניירש., 1967-1969.
* לקסיקון חדש של רוואי. עורך ראשי. עמית אישטוואן קולגה טרשוי. סקסארד. 1996.
* לקסיקון ביוגרפי הונגרי חדש. עורך ראשי. לאסלו מרקו. מועדון הספרים ההונגרי.
* לקסיקון ביוגרפי של מחוז וספרם. עורך ראשי. בלה וארגה. וספרם, האספה הכללית של הממשל המקומי של מחוז וספרם, 1998.

== לקריאה נוספת ==
* לקסיקון יהודי הונגרי. 1929. [http://mek.oszk.hu/04000/04093/html/0468.html אדולף קלמן]
* ההיסטוריה האוניברסלית של היהודים בשישה כרכים
* יוז'ף סיניאי: חייהם ויצירותיהם של סופרים הונגרים. 1891-1914.
* [https://opac-nevter.pim.hu/en/record/-/record/PIM60428;jsessionid=7DD507C0C8ABDBBAA447BD763150CC99 אדולף קלמן] בבסיס הנתונים של המוזיאון הספרותי פטפי

קטגוריה:רבנים הונגרים
קטגוריה:פובליציסטים יהודים הונגרים
קטגוריה:בוגרי בית המדרש לרבנים בבודפשט
קטגוריה:חיילים יהודים במלחמת העולם הראשונה
קטגוריה:בוגרי בית המדרש לרבנים בברלין
קטגוריה:חללי מלחמת העולם הראשונה
קטגוריה:רבנים נאולוגים
קטגוריה:וספרם: אישים
קטגוריה:עיתונאים יהודים סרבים
קטגוריה:אנשי חינוך יהודים סרבים
קטגוריה:הונגרים שנולדו ב-1861
קטגוריה:נפטרים ב-1917